CONVOCATORIA DAS AXUDAS Á CONTRATACIÓN DA MOCIDADE VIGUESA 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/09/2015)

A presente disposición ten por obxecto establecer as bases reguladoras e a convocatoria do ”AXUDAS Á CONTRATACIÓN E MELLORA DO EMPREGO DA MOCIDADE VIGUESA” no marco da actuación municipal para o ano 2015, co obxectivo de servir de estímulo ao empresariado para a contratación dos mozos e mozas do municipio de Vigo. Poderán solicitar estas axudas empresas privadas, independentemente da súa forma xurídica, e entidades distintas da administración pública coa finalidade de favorecer o emprego estable e facilitar ás persoas novas a súa primeira experiencia laboral que permita mellorar o seu grado de empregabilidade e aprendizaxe na contorna da empresa, a través dos seguintes programas de axudas: I) Programa de incentivos para a transformación de contratos temporais en indefinidos (Programa ITIVI) realizados a persoas traballadoras menores de 30 anos (no momento da transformación da modalidade do contrato), empadroadas no municipio de Vigo (durante un período mínimo de 3 meses previo á data da publicación destas bases reguladoras e convocatoria), para prestar servizos no mesmo. Esta convocatoria comprenderá a transformación en indefinidos dos contratos xa formalizados xunto coas súas prórrogas, de ser o caso, en calquera das modalidades contractuais vixentes no período comprendido dende a data de publicación destas bases reguladoras e convocatoria e ata o 15 de outubro de 2015. A tales efectos entenderase que se produce a transformación dun contrato temporal en indefinido nos casos nos que as modalidades de contratación se sucedan sen ruptura da relación laboral coa empresa, incluídos aqueles supostos nos que o inicio da relación laboral indefinida se produza o día seguinte ao do remate da vixencia do contrato temporal do que trae causa. II) Programa de incentivos á contratación (Programa ICV), por conta allea, de persoas traballadoras menores de 30 anos desempregadas inscritas como demandantes de emprego na correspondente oficina do Servizo Público de Emprego, empadroadas no municipio de Vigo (durante un período mínimo de 6 meses previo ao inicio da súa contratación e durante a vixencia da mesma), para prestar servizos no mesmo, e que accedan ao seu primeiro emprego ou a súa experiencia laboral sexa inferior a 365 días (segundo a súa Vida Laboral). Esta modalidade comprenderá as contratacións que se realicen dende o inicio do prazo de presentación da solicitude destas axudas ata o 15 de outubro de 2015 e requerirá, con anterioridade á contratación e de xeito simultáneo, a solicitude da/s persoa/s traballadora/s a contratar ante o Servizo de Desenvolvemento Local e Emprego do Concello de Vigo e ante o Servizo Público de Emprego de Galicia (SPEG). Nas dúas modalidades as empresas verán incrementada ou disminuída a contía da axuda segundo a duración do contrato, as características da persoa a contratar e a duración da xornada de traballo, tal e como se especifica no punto 1.4. Para o acceso ás súbvencións nas dúas modalidades, deberán cumplirse os seguintes requisitos: Requisitos específicos segundo a modalidade: I) Programa de incentivos para a transformación de contratos temporais en indefinidos (Programa ITIVI): Nos supostos de contratos temporais a tempo parcial, a xornada do novo contrato indefinido deberá ser, como mínimo, igual á do contrato que se transforma. II) Programa de incentivos á contratación (Programa ICV): I) Programa de incentivos para a transformación de contratos temporais en indefinidos (Programa ITIVI): II) Programa de incentivos á contratación (Programa ICV): (1) Persoas empadroadas no municipio de Vigo durante un período mínimo de 3 meses previo á data da publicación destas bases reguladoras e convocatoria. A idade menor de 30 anos deberá concurrir no momento da transformación do contrato temporal en indefinido. O crédito non liberado nalgún dos programas, poderá ser destinado a incrementar o importe das axudas doutro programa á proposta da comisión de valoración e seguimento. Unha vez esgotado o crédito presupostario existente, procederase a denegar as subvencións que non poidan ser atendidas por falta de disponibilidade presupostaria. As solicitudes denegadas por falta de crédito nunha convocatoria determinada, non causarán dereito nas seguintes. Serán obrigas das persoas e/ou empresas beneficiarias da subvención, ademáis das previstas nestas bases e convocatoria e das sinaladas no artigo 11 da Lei 9/2007, do 13 de xuño, de subvencións de Galicia, as que seguen: O cese da actividade ou a modificación das condicións que deron lugar á concesión da subvención, salvo causa xustificada a xuízo da Xunta de Goberno Local, dará lugar ao reintegro da subvención na proporción que lle corresponda segundo a consecución do tempo do contrato. No suposto de extinción da relación laboral da persoa pola que se concedeu a subvención, con independencia da causa, procederase á cobertura do seu posto por unha nova persoa traballadora: I) Programa de incentivos para a transformación de contratos temporais en indefinidos (Programa ITIVI) por medio da transformación dun contrato temporal que estivese vixente na data de baixa da persoa traballadora substituída, de non ser isto posible, cunha nova contratación indefinida inicial realizada cunha persoa desempregada, dentro dos quince días naturais seguintes ao cese, que resultará seleccionada entre as candidaturas proporcionadas polo Servizo Público de Emprego e/ou polo Servizo de Desenvolvemento Local e Emprego do Concello de Vigo/ que será solicitada ao SPEG e ao Servizo de Desenvolvemento Local e Emprego. A nova contratación deberá ser comunicada ao Servizo de Desenvolvemento Local e Emprego e non dará lugar, en ningún caso, a unha nova subvención. II) Programa de incentivos á contratación (Programa ICV). A cobertura do posto vacante deberá terse producido ou producirse dentro dos quince días naturais seguintes ao cese, e por un período de tempo equivalente ao que restase ou reste para a finalización do período estipulado inicialmente. No caso contrario, a empresa beneficiaria non poderá percibir a axuda ou procederá ao seu reintegro. Para a selección da nova persoa a contratar deberá presentarse a correspondente oferta de emprego ante o Servizo Público de Emprego de Galicia (SPEG) e ante o Servizo de Desenvolvemento Local e Emprego. Nas dúas modalidades de axuda, no caso de que, desde o Servizo Público de Emprego de Galicia como dende o Servizo de Desenvolvemento Local e Emprego, non se subministrara ningunha persoa como candidata para ocupar o posto de traballo vacante, admitirase á empresa beneficiaria a incorporación dunha nova persoa traballadora co mesmo perfil e características da persoa subsistituida polo que se lle tería concedido a axuda, ou reintegrar o importe da subvención proporcional ao tempo no que a contratación deixa de ser efectiva e pola que se lle concedera a axuda. Se o traballador contratado causara baixa durante a tramitación da solicitude e con anterioridade á resolución de concesión, decaerá o dereito á solicitude presentada do solicitante da subvención e arquivarase a súa solicitude, sen prexuízo de que poda presentar unha nova solicitude pola contratación doutra persoa traballadora. De ser o caso, a empresa ou entidade beneficiaria dispón dun prazo de dez días naturais que se contará dende a finalización do prazo que ten para a nova contratación, para comunicarlle á Concellaría de Desenvolvemento Local e Emprego a extinción do contrato e a nova contratación e deberá acreditar: Exclúense dos beneficios establecidos nestas bases as seguintes circunstancias: O procedemento para a concesión destas subvencións iniciarase de oficio tras a aprobación das presentes bases e convocatoria pola Xunta de Goberno Local. Dado o interese público, económico e social, derivado das particulares circunstancias económicas e sociais do colectivo de persoas traballadoras desempregadas, destinatarias finais destas axudas e ao amparo do disposto no parágrafo segundo do artigo 19 da Lei 9/2007, de 13 de xuño, de Subvencións de Galicia e atendendo ao seu carácter singular, estas subvencións, en calquera dos seus programas, outorgaranse no réxime de concorrencia competitiva, sen establecer comparación entre as solicitudes, polo que a prelación na concesión de subvencións será só temporal, outorgándose segundo a orde de entrada, sempre que as empresas ou entidades beneficiarias reúnan os requisitos establecidos nas bases reguladoras e convocatoria e exista crédito presupostario suficiente. A Concellaría de Emprego, Economía. Industria, Voluntariado e Relación con Sindicatos, será a encargada da tramitación das solicitudes e, tras o informe da Comisión de Valoración, proporá a concesión ou denegación das axudas á Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de Edictos do Concello de Vigo, na páxina web do concello www.vigo.org e poderáse notificar de xeito individual no correo electrónico indicado na solicitude. En previsión do artigo 21.4 parágrafo 6 da Lei de Subvencións de Galicia, o expediente de concesión de subvencións conterá o informe do órgano instructor no que conste que da información que ten no seu poder se desprende que os beneficiarios cumpren todos os requisitos necesarios para acceder a elas. A Comisión de Valoración e Seguimento estará composta polos seguintes membros: O concelleiro de Emprego, Economía, Industria, Voluntariado e Relación con Sindicatos ou persoa en quen delegue que actuará como Presidente. O xefe do Servizo de Desenvolvemento Local e Emprego. Dous/Dúas técnicos/as do Servizo de Desenvolvemento Local e Emprego. A dita comisión, formada por un número par de membros, contará co voto de calidade do concelleiro, que será resolutivo. O xefe do Servizo actuará como secretario. A Concellería de Emprego, Economía. Industria, Voluntariado e Relación con Sindicatos, será a encargada de avaliar as solicitudes, e tramitará aquelas que reúnan os requisitos contidos nestas bases, e así mesmo levará o control, seguimento e inspección das axudas concedidas. Para as accións de control, seguimento e inspección a comisión poderá requirirlle á empresa ou entidade beneficiaria a documentación necesaria co fin de comprobar que se cumpren as condicións para as que se concedeu a subvención. O procedemento de concesión das solicitudes presentadas será en réxime de concorrencia competitiva, ao abeiro do disposto no artigo 19.2 da Lei 9/2007, do 13 de xuño, de subvencións de Galicia, sen establecer comparación entre as solicitudes, polo que a prelación na concesión de subvencións será únicamente temporal, outorgándose as subvencións segundo a orde de entrada, sempre que as entidades beneficiarias reúnan os requisitos determinados nestas Bases reguladoras e convocatoria e exista crédito presupostario para iso. As solicitudes achegaranse, segundo modelo normalizado (Anexo I) e terán que ir acompañadas da seguinte documentación (orixinal ou copia compulsada, agás o DNI, previamente no Servizo de Desenvolvemento Local e Emprego do concello – 4ª planta), cuberta e asinada: I) Programa de incentivos para a transformación de contratos temporais en indefinidos (Programa ITIVI) II) Programa de incentivos á contratación (Programa ICV): A documentación poderáse presentar asinada electrónicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal para o cotexo da copia electrónica presentada segundo o disposto no artigo 35.2 da Lei 11/2007, do 22 de xuño, de acceso electrónico dos cidadáns aos servizos públicos da Administración electrónica na Xunta de Galicia e das entidades dela dependentes. Se a solicitude non estivera debidamente cuberta e/ou non inclúe algunha documentación esixida nesta base 4ª, seralle requirida á persoa solicitante para que, nun prazo de 10 días naturais, emende as faltas ou presente os documentos preceptivos, con indicación de que, en caso de non facelo, se terá por desistido, arquivándose previa resolución segundo ao establecido no artigo 71 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. No caso de dúbida sobre a documentación aportada será a Comisión de Valoración a que decida. As solicitudes das axudas reguladas na presente convocatoria, presentadas segundo modelo normalizado (Anexo I), dirixiránse á Concellería de Emprego, Participación Cidadá e Voluntariado e presentaranse no Rexistro Xeral do concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. O prazo de presentación de solicitudes será a partir do día seguinte á data de publicación destas bases reguladoras e convocatoria no Boletin Oficial da Provincia de Pontevedra e ata o 15 de outubro de 2015. A documentación relativa ás solicitudes que non resulten subvencionadas poderá ser retirada das dependencias municipais, polos/as solicitantes, no prazo de tres meses dende a publicación do acordo. Transcorrido o dito prazo, a administración municipal non estará obrigada a súa custodia. A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración e Seguimiento. O prazo para resolver será, como máximo, de seis meses dende a data de remate da presentación de solicitudes no Rexistro Xeral do Concello. Transcorrido o devandito prazo de seis meses sen que a Xunta de Goberno Local dicte resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Trascorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión. A resolución do procedemento publicaráse no Taboleiro de Edictos do concello e na súa páxina web www.vigo.org e poderáse notificar de xeito individual no correo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da jurisdicción contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as adxudicatarios/as das axudas están obrigados no prazo de dez días a contar do seguinte ao da notificación a comunicar á Concellería de Emprego, Participación Cidadá e Voluntariado a aceptación ou renuncia das axudas por escrito, transcorrido o cal sen manifestación expresa entenderase tácitamente aceptada. Unha vez concedidas e notificadas as axudas faranse efectivas nun pagamento único, condicionadas á presentación, da documentación seguinte como xustificación da subvención, no prazo anteriormente sinalado: I) Programa de incentivos para a transformación de contratos temporais en indefinidos (Programa ITIVI) II) Programa de incentivos á contratación (Programa ICV): O servizo xestor, Concellería de Emprego, Participación Cidadá e Voluntariado, que tramita a concesión, levará a cabo a comprobación da subvención, informando da súa adecuada xustificación, así como a realización da actividade e o cumprimento da finalidade que determinou a concesión da subvención. O incumprimento por parte do/a beneficiario/a da subvención de calquera das obrigas, requisitos, condicións e demáis circunstancias que produciron o seu otorgamento, a insuficiente xustificación, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á redución da contía da mesma ou ao reintegro total o parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles. O/a beneficiario/a poderá renunciar voluntariamente á subvención nas condicións que establece a normativa legal de aplicación. Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. Canto ás infraccións e sancións en que poidan incorrer os beneficiarios destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercizo da potestade sancionadora. A presente convocatoria coas bases reguladoras da concesión das axudas para o ano 2015 das ”AXUDAS Á CONTRATACIÓN E MELLORA DO EMPREGO DA MOCIDADE VIGUESA” do Concello de Vigo publicarase no correspondente diario oficial, nos xornais de maior tirada da cidade e na páxina web www.vigo.org, unha vez aprobada pola Xunta de Goberno Local. As antecitadas bases reguladoras e convocatoria e os seus modelos normalizados para a presentación de solicitudes facilitaranse na Concellería de Emprego, Participación Cidadá e Voluntariado (Casa do concello–4ª planta), na páxina web www.vigo.org, e nas dependencias de información do Concello de Vigo. Tódas as axudas que se concedan serán publicadas na páxina web www.vigo.org, expostas no Taboleiro de Edictos do Concello de Vigo e poderáse notificar, de xeito individual, no correo electrónico indicado na solicitude. A publicidade das axudas que se concedan ao amparo destas bases reguladoras e convocatoria estará suxeita aos termos previstos no artigo 15 da Lei 9/2007, de 13 de xuño, de subvencións de Galicia. Os traballadores por cuxa contratación se conceda a subvención serán informados de xeito expreso, preciso e inequívoco pola concellería de Emprego, Participación Cidadá e Voluntariado, no prazo de tres meses a partir da recepción dos seus datos pesoais, do tratamento dos mesmos pola devandita concellería, responsable do tratamento; da finalidade da súa obtención; do empresario que facilitou estes datos; do seu dereito a que non se fagan públicos os seus datos personais cando a publicación poda ser contraria ao respecto e salvagarda do dereito ao seu honor, intimidade persoal e imaxe e da posibilidade de exercitar o dereito de acceso, rectificación, cancelación e oposición ao tratamento da información nos termos previstos na LO 15/1999, de 13 de decembro, de protección de datos de carácter persoal. Os mesmos dereitos de acceso, rectificación, cancelación e oposición poderán exercitar os empresarios solicitantes das axudas. As empresas ou entidades beneficiarias das subvencións obxecto desta convocatoria deberán poñer no seu local un cartel, de forma visible, informativo da súa participación na convocatoria de ”AXUDAS Á CONTRATACIÓN E MELLORA DO EMPREGO DA MOCIDADE VIGUESA” do Concello de Vigo. O modelo normalizado do cartel será subministrado polo Servizo de Desenvolvemento Local e Emprego. Os datos persoais que deban facilitar os solicitantes das axudas ó serán aos efectos de comprobar a concurrencia dos requisitos necesarios para obter as mencionadas axudas e serán tratados ós exclusivos efectos da concesión das mesmas, sendo responsable do tratamento dos datos a concellería de Emprego, Participación Cidadá e Voluntariado. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións á que están obrigadas as persoas ou entidades destinatarias das subvencións outorgadas. Vigo, a 10 de setembro de 2015.—O concelleiro de Emprego, Economía, Industria, Voluntariado e Relación con Sindicatos.